JohanHeinsen/ENO huggingface dataset:
Viborger Samler, 1846-05-28
Storbritannien og Jrland. "Børsenhalles Londoner-Handelscorrespondent skriver under 14de Mai. Vel er den nye Kornbill antagen af Underhuset med en Majoritet af 98 Stemmer; men derved er Lidet eller Jntet vundet; thi den Opposition, der danner sig i Overhuset, er saa formiddabel og vidt forgrenet, at Frygten for at Lorderne ganske ville forkaste Billen er større end forhen. J det Tilfælde at billen forkastes, formoder man at Parlementet vil vorde opløst, for at forsøge paa ved et nyt Underhuus at intimidere Overhuset og saaledes formaae dette til at give sit Samtykke til en Lov, som Nationens Fleerhed nu fordrer. Men den største Deel af Sommeren vilde forløbe forinden de nye Parlementsvalg sluttedes, naar Høsten nærmer sig, vilde Parlementet vorde prorogeret, og det kunde først samle sig i Novbr. d. A. eller i Jan. 1847, og da kunde den nye Lov, naar den overhovedet kommer til Modenhed, først træde i Kraft i April eller Mai 1847. Disse ere de Udsigter, der vise sig for os, og da man tilfulde kjender den slette Aand, som hersker i Overhuset, saa er det ganske begribeligt, at der i hele Landet hersker en høist ubehagelig Stemning, som mægtigt maa virke til at undertrykke den i den sidste Tid fremspirende Stabilitet i Jndustriens og Handelens Hovedbrancher. Disse Anskuelser ville om faa Dages Forløb udtale sig endnu mere levende, naar Faren bliver mere almindelig bekiendt; thi i den sidste Tid har man virkelig ikke næret nogen Tvivl om Kornbillens Antagelse. Den nye Lov, Jernbanerne vedkommende (the Railway Re lies Bill), har næsten ganske forseilet sin Hensigt. Efter Billens Bestemmelser have rigtignok en Mængde Forsamlinger af Jernbanecompagnier fundet Sted, men i de fleste Tilfælde har man fattet den Beslutning ikke at opløse Selskaberne, men vedblive med at ansøge Parlementet om Concessioner for da at kunne paabegynde Arbeidet. Vælges et nyt Parlement, saa gaae alle Jernbane=Bills med Undtagelse af de faa, som ere sanctionerede af Huset. tabte; thi i det næste Parlement maae da alle Former af Discussionen foretages paa ny. Udsigten til at kunfaa Jernbaneprojecter vorde opløste har yttret en skadelig Indflydelse paa vore Pengemarkeder, og denne vil udentvivl endnu voxe. Kun saakaldet første Papir antager den engelske Bank til 3 1/2 pCt., de næstfølgende Sorter antages kun til 4 a 6 pCt.
Viborger Samler, 1846-05-28
Hertugen af Richmonds Protest imod Tarifbillen var endnu mere bitter end hans Protest imod Kornbillen. At indbringe Tarifbillen, sagde han i Overhuset var at forstærke Haan ved Fornærmelse; to Bille om Jndskrænkninger i den Agerdyrkningen hjemlede Toldbeskyttelse vare nu forelagte Huset uden at Forholdsreglerne betræffende den lovede Skadeserstatning vare i Underhuset admitterede til den anden Læsning. Regjeringen havde lovet Handelsfrihed, men Tarifbillen gjorde ikke et Skridt dertil, uden for saavidt den formindskede Toldbeskyttelsen for Agerdyrkningen. Men naar man til Ex. vilde tilstaae, de forenede Stater frit at indføre deres Korn i Canada, saa maatte man ogsaa tilstaae Canada frit at indføre fra de forenede Stater de for det fornødne grove Manufacturartikler, thi fra disse Stater kunde de erholdes til de billigste Priser. Dette bestred Lord Mounteagle, i det han søgte at bevise at Handelsfrihed ikke nødvendigviis var fuldkommen Toldfrihed, og at Handelsfrihed meget godt kunde bestaae med Erlæggelse af Toldafgifter, for saavidt Statens Fornødenheder paabøde en saadan Udredelse. Grev Grey dadlede Tarifbillen, fordi den ikke gik vidt nok, og for saavidt, men vel at mærke af mod fatte Grunde, stemmede han med Hertugen af Richmond. Greven erklærede ligefrem enhver Told for uretfærdig og uhensigtsmæssig, naar den oppebæres af anden Aarsag end at skaffe Staten de fornødne Midler til at udrede Statsudgifterne, navnligen forlangte han Ophævelsen af alle Differentialtoldafgifter i Colonierne til Fordeel for de britiske Fabricata, - et Forlangende, som havde, sagde han, alle engelske Fabrikanters Bifald.
Viborger Samler, 1846-05-28
London, den 23de Mai. Underhuset forkastede igaar efter en længere Debat med 180 Stemmer imod 36 et Andragende af O'Connell om at sætte Smith O'Brien paa fri Fod.
Viborger Samler, 1846-05-28
Det under Hertugen af Richmonds Auspicier stiftede Selskab til Beskyttelse for Agerdyrkningen og den britiske Jndustrie, holdt i Forgaars en talrig besøgt Forsamling, for ogsaa at sætte Forpagterne istand til personligen at yttre deres Uvillie imod Peels Kornbill. Henved 1500 Personer skulle have bivaanet Forsamlingen. En lignende Forsamling, hvori 400 Forpagtere deeltoge, afholdtes under Hertugen af Buckinghams Forsæde. Men i modsat Hensigt afholdtes i Forgaars i Manchester en Forsamling af det derværende Handelskammer, og denne Forsamling bivaanedes af mange anseele Kjøbmænd. Man vilde nemlig ved en kraftfuld Demonstration forekomme enhver skadelig Jndflydelse, som den sikkert ganske ugrundede Frygt for at Kornbillen trues i Overhuset kunde bevirke. Skulde hiin Frygt være grundet, saa vilde dette ikke alene forudsætte, at Protectionistrene have Overvægten i Overhuset, hvilket dog ingenlunde ubetinget kan indrømmes, men ogsaa at Lord Stanley, Hertug af Rich mond og disses Venner ere tilsinds at paatage sig det Ansvar at danne et af Protectionister bestaaende Ministerium. Men et saadan Ministerium vilde ikke kunne holde sig i 14 Dage.
Viborger Samler, 1846-05-28
Frankerig. Det hedder, at Paven har tilstillet den franske Clerus's Prælater et Hyrdebrev, hvori han dadler deres Forhold under den sidste polske Opstand.
Viborger Samler, 1846-05-28
Paris, den 21de Mai. Fra Algier meldes under 15de Mai. at man atter har tabt Abdel Kaders Spor, Moniteuren bekjendtgjør en fra Ved=Kuina, den 11te Mai dateret Depesche fra Marschal Bugeand, hvilken Depesche imidlertid dog ikke indeholder noget Definitivt om Resultatet af hans Tog imod Warenseris. StammenBeni Zeronel havde taget Flugten for deres blodige Forfølger, General Palissier, og skjult sig i deres underjor, diske Huller, der ere sprængte med Krud af Generalen.
Viborger Samler, 1846-05-28
Om Huleboernes Skjebne vides endnu Jntet. Grev Pahlen, tidligere russisk Gesandt ved Hoffet i Tuilerierne, er ankommen til Paris.
Viborger Samler, 1846-05-28
Kongeriget Preussen. Fra Kønigsberg skrives under 14de Mai. Den polske Sammensværgelse giver vort Politi meget at bestille. Her og i Memel have flere Arresteringer fundet Sted; iblandt Andre har Politiet arresteret en polsk Boghandler fra Norge. - Provindsial-Skolecollegiet har nu decreteret, at den historiske Underviisning skal fratages Overlærer Witt ved KneiphoserGymnasiet, ligesom og Dr. Bender ved AltstadterGymnasiet, fordi de ere Medlemmer af den frie evangeliske Menighed. Directeurerne for disse Gymnaster ere opfordrede til inden 10de Aug. at aflægge Provindsial Skole collegiet Underretning om hvilke andre Underviisningssag der kunne overdrages hine Lærere. Af samme Grund er det af Regjeringen forbudt Director Santer for Eftertiden at meddele Underviisning i Religion i den af ham ledede høiere Pigeskole.
Viborger Samler, 1846-05-28
Madame Elisabeth Petermann i Rochester i de Forenede Stater har indrykket følgende Bekjendtgjørelse i Newyork Herald": "Petermann, min dyrebare, høitelskede Ægtefælle, har i August Maaned forrige Aar forladt mig uden nogen gyldig Grund og uden nogensomhelst Anledning. Derved har han jo rigtignok sparet mig for Omkostninger, hvorfor Gud lønne ham. Men da jeg ikke mener at kunne være ansvarlig hverken for den Gjæld, som han ufeilbarlig vil gjøre, eller for hans letsindige Opførsel, hvortil hans Temperament sikkerlig vil henrive ham saalænge vi ere adskilte, saa advarer jeg herved alle Piger i dette Land, unge og gamle, som og alle Værter paa offentlige Steder, hverken at forlade sig paa hans Hjerte eller paa hans Pung. Andre Aviser ville, ved at optage denne Annonce, gjøre sig en Kone meget forpligtet, der ikke noksom kan glæde sig over sin lykkelige Forløsning." Charivari, fortæller, at Dronning Victoria skal for sit Ministerraad have angivet, som Grund til at hun agter at proclamere sin Gemal til King consort, at hendes vedvarende interessante Tilstand er hende hinderlig i Regjeringen og gjor en Stedfortræder ubetinget nødvendig.
Viborger Samler, 1846-05-28
Fra Stockholm berettes under 15de Mai, at Kongen af den derværende danske Minister, Grev Moltke, paa Kongen af Da marks Vegne, er bleven indbuden til med den øvrige kongelige Familie under sit Ophold i Skaane at aflægge et Besøg i Kjøbenhavn og gjæste det kongelige danske Hof. Man veed imidlertid ikke om Kongen har givet noget bestemt Svar herpaa. Som bekjendt, kan Kongen ikke reise udenlands, uden at Allerhøistsamme underretter Statsraadet in pleno derom, da i saa Fald det Tilfælde ifølge Rigsacten indtræder, at et sammensat svensk og norsk Statsraad skal sammentræde i en Jnterims regjering, hvis Kongens Fraværelse bliver saa lang, at et saadant Arrangement kan findes nødvendigt for Sagernes uafbrudte Gang.
Viborger Samler, 1846-05-28
J Stettin gjør en Muursvend megen Opsigt som Baptiskpræst; han holder saa kraftige Taler, at de trænge gjennem Marv og Been paa hans Tilhørere, der meest bestaae af Søfolk, Sjouere, Haandværkssvende &c. Nylig faldt en af hans Tilhørere derved i en saa krampagtig Graad, at de Andre troede at maatte komme ham til Hjelp; men Muursvenden befalede dem at lade dette være, og beviste dem, at Diævelen netop nu var i Begreb med at fare ud af Synderen, og at han (Præsten) havde ved sin Tales Kraft tvungen ham dertil. Da Manden kort efter kom til sig selv igjen og erklærede, at nu var han som nyfødt, troede Mængden naturligviis, at den Lede virkelig havde rømt sit Logis, og dette havde saadan Virkninpaa dem, at 15 Personer strax lode sig gjendøbe i Oderen.
Viborger Samler, 1846-05-28
Jndenlandske Efterretninger.
Viborger Samler, 1846-05-28
Kjøbenhavn. Kong Ludvig Philip - hedder det i en Beretning fra Paris af 17de Mai, over Amsterdam - har modtaget den danske Konges Afsending, Grev Danneskjold-Same, paa den meest udmærkede Maade. Elephant-Ordenen, som Greven har overbragt ham, har han gjengjældt med Æreslegionens Storkors, ligesom ogsaa Grev Danneskjold Samsø skal være bleven udnævnt til samme Ordens Stor officier. Greven har, ledsaget af den i Paris residerende danske Charge d'Affaires, dineret hos den kgl. Familie i Neuilly, og samme Aften været hos Hr. Guizot, der, til Ære for Grev Danneskjold-Sams, næste Fredag giver en stor diplomatisk Diner, hvortil alle fremmede Gesandter ere indbudne. Man tvivler ikke om, at der jo bag disse giensidige Venskabsbevidnelser imellem Danmark og Frankerig forfølges politiske Tendentser, da man vil vide, at Tuillerier-Hoffet allerede forlængst har lovet Kongen af Danmark sin ivrigste Understøttelse i den holsteenske Arvefølge=Sag. (Rd. Av.)
Viborger Samler, 1846-05-28
Foruden de allerede omtalte høie Besøg ventes ogsaa i Sommerens Løb to preussiske Prindser. Tilsidst kunne vi vel ogsaa vente Jbrahim Pascha hertil. (Ah. A.)
Viborger Samler, 1846-05-28
Belgiernes Konge har benaadet Major v. Olsen af Generalstaben og Capt. v. Henckell (Opfinderen af en Feltpresse) med Leopoldordenens Ridderkors. (Tdske Bl.)
Viborger Samler, 1846-05-28
Af Kbhvnspost for i Mandags: Den nu for Høiesteret begyndte skandinaviske Generalfiskalsag kom idag saavidt, at Actor sluttede sin Actionstale. Jmorgen Kl. 9 begynder Defensionen, og det er ikke sandsynligt, men dog muligt, at Dommen bliver afsagt endnu imorgen.
Viborger Samler, 1846-05-28
J disse Dage har een af vore yngre Generalstabsofficierer, den ligesaa høitagtede som almindelig afholdte og med Hensyn til Stabens Kortvæsens fremtidige Fortrinlighed særdeles fortjente Capt. Caroc forladt Kbhvn., forat foretage en Udenlandsreise. Man maa haabe og vente, at han i Udlandet maa finde den Anerkjendelse og Paaskjønnelse, han saa fuldkommen fortjener, saa at han, styrket og oplivet derved baade paa Legeme og Sjæl, og beriget med Erfaringer, efter den givne Tids Forløb kan vende tilbage, for med fornyet Lyst og Kraft og med samme Jver, som hidtil, atter at lægge Haanden paa det af ham saa vel begyndte Værk, at skaffe os aldeles paalidelige, tydelige og i enhver Henseende vel udstyrede Kort over Landets forskjellige Provindser.
Viborger Samler, 1846-05-28
Den 22de Mai har en herværende Handlende berøvet sig selv Livet. Derangerede Affairer skulle være Aarsagen til dette fortvivlede Skridt. (Ah. Av.)¬
Viborger Samler, 1846-05-28
"Loll. Falst. Av." beretter Følgende fra Nykjøbing, den 23de Mai. Under et Tordenveir, som i Gaar Eftermiddags Kl. imellem 3 og 4 drog over en Deel af Falster, slog Lynilden ned i et Fæstehuus ved Horrebye Mølle og antændte det, hvorved baade dette og det tæt ved beliggende Vaaningshuus ved Møllen lagdes i Aske. Huusmanden, som er Væver og havde en Deel fremmed Tøi og Garn i sit Værge, men ingen Assurance havde tegnet, fik næsten Jntet reddet; i Møllerhuset reddedes derimod en Deel af det assurerede Jndbo. En gammel Mand var ene hjemme i Væverhuset, og stod i Stuen ved Kakkellovnen, da Lynstraalen foer fra Skorstenen forbi hans Ansigt ud igjennem en Væg, men blev uskadt.
Viborger Samler, 1846-05-28
Odense, den 24de Mai. En talrig Mængde Eqvipager og Fodgængere sluttede sig igaar til det festlige Vogntog, som bragte de 92 fra Aarhuus ankomne Jyder fra Skibhusene hertil. Til Forsamlingen vare igaar allerede 560 Deeltagere tegnede.
Viborger Samler, 1846-05-28
Den 25de Mai. Landmandsmødet vil komme til at savne et særdeles dygtigt Medlem, idet Hr. Etatsraad C. Neergaard til Gunderslevholm formedelst Sygdom ikke seer sig istand til at give Møde. - Ved Dagsforsamlingen i Landmandsmødet blev Grev Knuth til Knuthenborg med stor Majoritet valgt til Præsident. Valget af Vicepræsident foretages imorgen.
Viborger Samler, 1846-05-28
- Den 26de Mai. Til Vicepræsident ved Landmandsforsamlingen er Hr. Forpagter Hoffman (Bang) udnævnt og til Secretair Hr. Lector Bergsøe. (Hp. Av.)- En ulykkelig Hændelse er skeet i disse Dage paa Nakkebolle, idet en nylig confirmeret Forstelev, en Søn af afdøde Prokurator Demant, ved en Bøsses Springning fik sin venstre Haand saaledes lemlæstet, at den øieblikkelig maatte afsættes. (S. Bl.)
Viborger Samler, 1846-05-28
Ved den sidste juridiske Examen i Kiel var der opgivet følgende Spørgsmaal: "Kan en Forfatter straffes for Misbrug af Trykkefriheden, naar Censor har billiget Trykningen af hans Skrift?"
Viborger Samler, 1846-05-28
Advocaterne i Tydskland - hedder det i Dannevirke have længe stræbt efterat danne en eneste stor Forening og afholde en aarlig Forsamling. Men de tydske Regjeringer have hidtil lagt hindringer i Veien for Planens Udførelse, navnlig ved at forbyde Afholdelsen af bemeldte Forsamling. Nu skrives fra Leipzig under 16de De, at den Comitee, som staaer i Spidsen for dette storartede Anliggende, som hidtil har havt hartad uovervindelige Hindringer at kæmpe imod og navnlig har maattet give efter for det sachsiske Ministeriums Bestemthed, som ingenlunde har villet begunstige bemeldte Sag, nu endelig seer sig istand til at kunne realisere Planen. Den saa længe forønskede Forsamling af Advocater fra alle Tydsklands Stater vil blive afholdt den 6te, 7de og 8de Aug. 1846 i Kiel i Schleswig=Holstein. Forsamlingspunctet skal være i Hamborg, hvorfra man den 5te i eet eneste uhyre Tog vil reise i 3 Timer ad Jernbanen til Kiel. Som bekjendt blev der ifjor, ifølge allerhøieste befaling, indledet Undersøgelse imod Dr. Heiberg i Slesvig, fordi han havde omtalt Forbudet imod de slesvig-holsteenske Faner i en med sort Rand omgiven Artikel i eckernforder Ugeblad, ligesom ogsaa Censor, der havde ladet denne Artikel passere, paa kgl. Befaling var bleven suspenderet og en Criminal-Undersøgelse indledet imod ham. – "Bremer Tidenden vil vide, at begge disse Undersøgelser nu er tilendebragte og at den slesvigske Overret har erklæret, at den ikke finder nogen Grund til videre Søgsmaal imod de Vedkommende. (Rd. Av.)
Viborger Samler, 1846-05-28
Aarhuus, den 25de Mai. Kammerherre v. Holstein Rathlou, Besidderen af Rathlousdal og Gersdorffslund, er i Fredags ved Døden afgaaet, efter længere Tids Sygeleie. (Ah. Av.)
Viborger Samler, 1846-05-28
Udnævnelser og Entledigelser. Under 15de d. M. har Hs. Majestæt allernaadigst beskikket forhenværende personel Capellan paa eget An- og Tilsvar for Understed og Karup Menigheder i Aalborg Stift P. D. Blicher til Sognepræst og Skolelærer paa Ben under Ribe Stift.
Viborger Samler, 1846-05-28
Under 20de d. M. har Hs. Majestæt allern, beskikket Høiesteretsadvocat, Etatsraad O. C. Blechingberg til Generalfiskal.
Viborger Samler, 1846-05-28
Under f. D. har Hs. Majestæt allern, beskikket Controlleur ved Odense Toldsted B. A. Castenskjold til Told- og Consumtions controlleur i Roeskilde. Under f. D. har Hs. Majestæt i Naade entlediget første Medlem af den Kongelige overordnede Tiendecommission, Conferentsraad Rothe, fra denne hans Bestilling, samt allernaadigst udnævnt Committeret i det Kongl. Rentekammer, Justitsraad Larsen, til Medlem af bemeldte Commission. Under f. D. har Hs. Majestæt allernaadigst beskikket Cancellist i Contoiret for de kongelige Activ=Fordringer, B. N. Heiberg, til Fuldmægtig i samme Contoir, og forflyttet Cancellist i Statsgjeldscontoiret, J. F. Schrøder, til Cancellist i førstnævnte Contoir, samt beskikket Krigscancellisecretair J. P. Møller til Cancellist i Statsgjeldscontoiret.
Viborger Samler, 1846-05-28
Under f. D. har Hs. Majestæt allern. forundt Premierlieutenant J. C. Hjelte og Jnstitutforstander ved Bøgildgaard P. Schmidt, Bestallinger som Landmaalere. Under f. D. har Hs. Majestæt i Naade og med Pension entlediget Amtsforvalter i Haderslev Øster=Amt, Etatsraad Meier, fra 1ste Juli d. A.
Viborger Samler, 1846-05-28
at regne. Under 23de d. M. har Hs. Majestæt allern, beskikket const. Byfoged og Byskriver i Svendborg og Herredsskriver, i Sunds og Gudme Herreder, Kammerjunker J. C. v. Jessen, til Byfoged i Svendborg, samt Byfoged i Skive og Herredsfoged i Salling Herred, Cancelliraad C. T. Horn, til Byskriver, i Svendborg og Herredsskriver i Sunds og Gudme Herreder.
Viborger Samler, 1846-05-28
Under f. D. har Hs. Maj. allern, beskikket const. Toldforvalter, Cand. juris F. v. Kragh., til Toldforvalter i Nordborg mod at han stiller befalet Sikkerhed for Oppebørselerne.
Viborger Samler, 1846-05-28
Ledigt Embede. Et Told- og Consumtions-Controlleur-Embede i Odense, reglementeret Gage 700 Rbd. aarlig. Procentandeel, efter Middeltal af de 3 sidste Aar, circa 185 Rbd. aarlig.
Viborger Samler, 1846-05-28
Handels-Efterretninger. Londonerkornmarkedet, den 22de Mai. J den sidste Uge ere indførte 15,000 Optrs fremmed Hvede til London. Faa Kjøbere indfandt sig paa Markedet, og denne Omstændighed i Forening med det skjønne Veirlige og Uvisheden og Kornbillens endelige Skjebne hindrede Omsætningen. Gjennemsnitspriserne for Ugen, der endte den 16de Mai. Hvede, 57 sk.; Byg, 29 sh. 4 d.; Havre, 24 sk. 1 d.; Rug, 33 sk. 5 d.; Erter, 34 sk. 11 d. Hvedetolden, 16 sk. Kjøbmændene F. & A. Hartvigson i Thisted have opgivet deres Bo til Skifterettens Behandling.
Viborger Samler, 1846-05-28
Reisende med Dampskibet "Chr. VIII." fra Kallundborg, til Aarhuus, den 24de Mai. Pastor Bloch med Familie, Jfr. Muhle, Forpagter Neergaard, Garver Flach, Jfr. Meisling. Fra Samse: Skolelærer Riber. Med Samme fra Aarhuus til Kallundborg, den 25de Mai. Capitainlieutnant Leth, Proprietair van Deurs, Godsforv. Hornemann, Landv. Elev Alsing, Dreier Petersen.
Viborger Samler, 1846-05-28
Med Dampskibet "Jris" fra Aarhuus til Kjøbenhavn, den 20de Mai. Baron Postmester v. Düring=Rosenkrantz med Frue, 2 Børn og Domestique, Kammerjunker Pr. Lieutn. v. Gyldenstjerne Sehestedt med Frue, Barn og Domestique, Fru Ritmesterinde v. Freiesleben, Rector Nielsen med Frue, Cand. theol. P. Brix, Overlærer Fleischer, Mad. Watt med 4 Børn, Jfr. Th. Røse, Frøkenerne Elise og Julie Friis, Ritmester v. Norup, Etatsraad Olsen, Mad. Lythans med Søn, Frøken Elisabeth, Schaumburg, Proprietair Neergaard med Frue, Gouvernante Frøken Havn, Skibscaptain Schæffer, Lithograph Ortgies, Voxarbeider Dalco, Volonteur Poulsen, Jfr. P. Schou, Kammerjunker Herredsfoged Haxthausen, Proprt. Moldenhawer, Frøken S. Bentzon, Exam. juris Bierring, Student Asmussen, Vagtmester Kloppenburg, Skibscapitain Wallis og Styrmand Zühr, Jfr. P. Nielsen, Pottehandler Habenicht, Fru Rod, Mad. Nyssum, Kammerraad Kobke med Frue og Datter, Mad. Willumsum, Handelsbetjent Lemos, Farver Hahn, Major og Postmester Schmidt, Frøkenerne M. v. Schmidten og K. Scholten, Propr. Lindahl med Kone, Proprt. Dresler, Fru Rømer, Jfr. Lindemann, Handelsbetjent Jensen, Viinkyper Seidel, Mad. Sørensen, Frøken Styrup, Student Calundan, Fuldm. Jensen, Pr. Lieutn. Kbm. Hansen, Klubvært, Borregaard, Hr. Scheibel, Handelsfuldm. Simon, A. Borup, samt endeel Dækspassagerer. Jalt 512. – Desuden 13 Stkr. Qvæghoveder og 30 Lam.
Viborger Samler, 1846-05-28
Med Dagvognen fra Viborg til Randers, den 27de Mai. Hr. Schmid,
Viborger Samler, 1846-05-28
AVERTISSEMENTS.
Viborger Samler, 1846-05-28
Bekjendtgjørelse. At Stormklokken vil blive prøvet førstkommende Fredag den 29de d. M., om Formiddagen Kl. 9, bekjendtgjøres herved. Viborg, den 26de Mai 1846. E. Selmer, const.
Viborger Samler, 1846-05-28
Undertegnede med Randers Jægermusikcorps, musicerer Tirsdagen den 2den Juni fra Kl. 7 til 9 Eftermiddag paa Tausens Minde. C. Christrup jun. Den geistlige Forening.
Viborger Samler, 1846-05-28
for Salling og Omegn holder et Mode i Skive Præstegaard Onsdagen den 3die Juni 1846, Formiddag Kl. 10. Prædiken Kl. 11. 1000 Rbd. kunne mod betryggende Sikkerhed erholdes til Laan i 11te Juni Termin, naar man desangaaende henvender sig til Overretsprocurator Jespersen.
Viborger Samler, 1846-05-28
Hatte af Søren Tofte's bekjendte fortrinlige Fabricata i Kjøbenhavn, haves i Oplag og sælges til 18 Mk., 24 Mk., 30 Mk. og 36 Mk. pr. Stk. hos D. Philipsen. Parasoller,
Viborger Samler, 1846-05-28
i nyeste Facons sælges billig hos D. Philipsen.
Viborger Samler, 1846-05-28
Lærreder, som engelsk & Kramstadter Creas, forskjellige Sorter Maskinlærred, sælges meget billig hos D. Philipsen. Boe & Bokskini forskjellige Farver og Mønstre efter nyeste Smag, saaes til mueligst billigste Priser hos D. Philipsen. Sommertøi. af Uld, Bomuld, som og halvulden til Frakke Mandariner og Beenklæder, anbefales i et stort Udvalg til billige Priser hos D. Philipsen. Maskin-Garn.
Viborger Samler, 1846-05-28
Hor og Blaargarn i forskjellige Nr. er atter arriveret og sælges billigst mueligt hos D. Philipsen.
Viborger Samler, 1846-05-28
Udmærket fedt Oxekjød faaes førstkommende Pintse=Løverdag hos N. Mønsted.
Viborger Samler, 1846-05-28
Udmærket fedt og stort Lammekjød kan førstkommende Løverdag bekommes hos Slagter. J. W. Henrichsen. i St. Mathiasgade.
Viborger Samler, 1846-05-28
Placat. Efter Foranstaltning af Skifteretten, bliver følgende Dødsboet efter Enkefrue Tetens og forhen afdøde Mand Kammerraad Jacob Tetens tilhørende faste Eiendomme, nemlig: 1) et Jordstykke i Biskopiost, af Areal c. 6 1/2 Tønde Land geometrisk Maal, der fortiden er bortleiet til Uhrmager D. Fog 2) et dito i samme Toft, af Areal 12 Tønder Land geometrisk Maal, der fortiden er bortleiet til Avlsbruger Søren Hvidberg. et dito i Kabennes og Piletoft med en dertil stødende Veiager, der med sønder Ende løber til den saakaldte Hermanshøive, af Jndhold c. 16 1/2 Tønde Land geometrisk Maal, hvilket Jordstykke fortiden er bortleiet til Vognmand Jørgen Worre, Vertshuusholder Anders Willadsen, Slagter Christen Randers, og Avlsbruger Jacob Christensen. 4) en Toft, beliggende langs med Brænderibakken, henhørende under Grundtaxten, der fortiden er bortleiet til Muursvend Jacob Hvass, opbudet til Bortsalg ved 3de Auctioner, der afholdes paa Viborg Raadhuus: Torsdagen den førstkommende 11te Juni, hver Dags Torsdagen den 25de f. M. og Formiddag Torsdagen den førstkommende 9de Juli, Kl. 10. Conditionerne erfares ved Auctionerne og ere, tilligemed Adkomstdocumenterne samt Kort og Hartkornsberegninger over Jorderne forinden til Eftersyn paa Viborg Byfogedcomptoir. Viborg, den 14de Mai 1846. E. Selmer, const.
Viborger Samler, 1846-05-30
Nr. 84.